Z A P I S N I K
35. sjednice Vijeća Mjesnog odbora Volovčica
održane dana 21. veljače 2024. godine (srijeda) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 6 od 6 članova/ica Vijeća, što znači da Vijeće može pravovaljano odlučivati te otvara 35. sjednicu Vijeća Mjesnog odbora.
Vijeće je jednoglasno verificiralo tekst Zapisnika 34. sjednice Vijeća održane dana 23. siječnja 2024. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Izvješće o radu VMO Volovčica za 2023. godinu
2. Aktualna komunalna problematika
3. Razno: izvješća, pitanja i prijedlozi
AD1) Izvješće o radu VMO Volovčica za 2023. godinu
Vijeće Mjesnog odbora Volovčica na  35. sjednici  21. veljače 2023.  donijelo je
I Z V J E Š Č E    O    R A D U
Vijeća mjesnog odbora Volovčica
za 2023.
U 2023. rad Vijeća se odvijao u skladu sa Statutom Grada Zagreba, Pravila Mjesnog odbora Volovčica, Poslovnikom o radu Mjesnog odbora Volovčica i Programom rada Vijeća Mjesnog odbora Volovčica.
Vijeće je do 31. prosinca 2023. s predsjednicom Ivom Jelačić održalo 12 (dvanaest) sjednica. Sjednicama je prisustvovalo prosječno po 7 članova Vijeća. Nije bilo odgođenih, a niti prekinutih sjednica zbog nedovoljnog broja prisutnih članova Vijeća. Prosječno trajanje sjednica Vijeća bilo je 1:00 sat. Do kraja prosinca 2023. godine bilo je ukupno 51 točka dnevnog reda.
Na sjednicama se ukupno raspravljalo o 51 točke dnevnog reda:
· doneseni su sljedeći akti: 
· Godišnji izvještaj o izvršenju financijskog plana Mjesnog odbora Volovčica za 2022.
· Financijski plan Mjesnog odbora Volovčica za 2023.,
· Financijski plan Mjesnog odbora Volovčica za 2024.,
· Plan malih komunalnih akcija Mjesnog odbora Volovčica za 2024. godinu
· Izvješće o radu Vijeća Mjesnog odbora Volovčica za 2022.,
· Program rada Vijeća Mjesnog odbora Volovčica za 2023.,
· Pravila Vijeća Mjesnog odbora Volovčica,
· Poslovnik o radu Vijeće Mjesnog odbora Volovčica,
· Prijedlog Zaključka o utrošku sredstava „ostali nespomenuti rashodi poslovanja“ za 2023.
· Vijeće je stavilo mandat članice VMO Volovčica u mirovanje,
· Vijeće je izabralo novog člana Mandatnog povjerenstva,
· Vijeće je dalo pozitivno mišljenje na 48 zahtjeva za povremeno korištenje prostora Mjesnog odbora Volovčica.
· Vijeće je odobrilo 10 zahtjeva za jednokratno korištenje prostora Mjesnog odbora Volovčica.
· Na svim sjednicama Vijeće je raspravljalo o zahtjevima građana te prijedlozima vijećnika, te slalo dopise i zaključke/mailom nadležnim gradskim uredima.
· Doneseno je 70 akata/zaključaka.
· Postavljena su 2 vijećnička pitanja/prijedloga.
Predsjednica Vijeća je redovito sazivala sjednice Vijeća, predlagala dnevni red i predsjedala svim sjednicama Vijeća u 2023 godini. Surađivala je s predsjednikom Vijeća Gradske četvrti Peščenica - Žitnjak u sastavljanju dnevnog reda te prisustvovala Koordinacijama predsjednika Gradske četvrti Peščenica - Žitnjak i predsjednika mjesnih odbora Gradske četvrti Peščenica – Žitnjak.
Članovi Vijeća su svoj rad realizirali prvenstveno kroz sudjelovanje na sjednicama Vijeća na koje su se redovito odazivali. Članovi su na sjednicama raspravljali i izjašnjavali se o svim pitanjima koja su bila na dnevnom redu te davali inicijative i prijedloge radi poboljšanja života građana na svom području. Također su organizirali redovita mjesečna dežurstva u sjedištu Mjesnog odbora radi primanja građana. Vijeće je donijelo 99,9% odluka i zaključaka konsenzusom uz izostanak interesnih i stranačkih podjela te na opću dobrobit građana Mjesnog odbora Volovčica.
Vijeće je u svom radu nastojalo riješiti zahtjeve građana te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Volovčica, dostavljajući zapisnike i zaključke sa sjednica Vijeća.
AD2) Aktualna komunalna problematika

Temeljem zaprimljenog izvješća Voditelja Odjela prometnog redarstva Gradskog ureda za obnovu, izgradnju, prostorno uređenje, graditeljstvo i komunalne poslove, Sektora za komunalno i prometno redarstvo, Vijeće Mjesnog odbora Volovčica jednoglasno donosi

Z a k lj u č a k   1.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak -- sazivanje komisijskog očevida zbog provođenja tehničkih radnji za uređenje prometa te detektiranje prometnih problema neposrednim opažanjem i utvrđivanjem činjenica s ciljem povećanja sigurnosti cestovnog prometa i građana na pristupnoj cesti garažama smještenim između zgrada Borongajske ceste k.br. 82 - 90 (k.č. 2608/49 k.o. Peščenica).

Obrazloženje

Temeljem ponovljenog traženja stanara Borongajske ceste k.br. 82 - 90, ovlaštene službene osobe Odjela prometnog redarstva su dana 06.02.2024. godine izvršile nadzor predmetne lokacije prilikom kojeg je zatečen veći broj vozila nepropisno zaustavljenih i parkiranih suprotno odredbama članaka Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22 i 133/23) te je VMO Volovčica dostavljeno mišljenje o potrebi usklađivanja aktualne prometne signalizacije i regulacije prometa u cilju uređenja prometa u mirovanju.
Temeljem zaprimljenog traženja stanara Turopoljske ulice i Ivanićgradske ulice, uvida u  predmetnu lokaciju koja u trenutnom stanju ugrožava sigurnost sudionika u prometu te temeljem provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi
Z a k lj u č a k   2.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se žurno zatraži vraćanje u prvotno stanje nogostupa na Ivanićgradskoj ulici (k.č. 4325/1, k.o. Peščenica) ispred uglovnice na adresi Turopoljska ulica 46 kako slijedi:
· uklanjanje protupropisno postavljenih spremnika za otpad – plastiku, papir i staklo i njihovo vraćanje na izvornu poziciju na zapadnoj (parnoj) strani Ivanićgradske ulice, MO Donje Svetice, ispred OŠ Frana Krste Frankopana,
· ponovno postavljanje prometnog panoramskog ogledala na zapadnoj (parnoj) strani Ivanićgradske ulice, MO Donje Svetice, nasuprot vatrogasnog puta između Ivanićgradske ulice k.br. 59 i Turopoljske ulice k.br. 46,
· ponovno iscrtavanje horizontalne signalizacije zabrane zaustavljanja i parkiranja ispred izlaza iz vatrogasnog puta između Ivanićgradske ulice k.br. 59 i Turopoljske ulice k.br. 46.

Temeljem zaprimljenog traženja građana za iznalaženje rješenja problema i provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi




Z a k lj u č a k   3.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Gradskog ureda za obnovu, izgradnju, prostorno uređenje, graditeljstvo, komunalne poslove i promet ishodi 
-rješenje za produženje pješačke staze ispred Kriške ulice k.br. 26-28 na k.č. 2616/17, k.o. Peščenica, kako bi ista zaobišla javno parkiralište i spojila se s pješačkom stazom uz Krišku ulicu k.br. 28.
Obrazloženje
S obzirom da prema trenutnim okolnostima predmetna pješačka staza izlazi na parkiralište ispred Kriške ulice 26-28 na k.č. 2616/17, k.o. Peščenica, te s obzirom na nedostatak parkirnih mjesta u naselju, a s ciljem osiguranja nesmetanog pristupa pješačkoj stazi VMO Volovčica donijelo je zaključak kako je navedeno u dispozitivu.
Temeljem zaprimljenog traženja građana Alfirevićeve ulice, čl. 17. Odluke o organizaciji i načinu naplate parkiranja, i provedene rasprave o aktualnoj komunalnoj problematici, Vijeće Mjesnog odbora Volovčica jednoglasno donosi

Z a k lj u č a k   4.
o rješavanju komunalne problematike
Vijeće Mjesnog odbora Volovčica daje negativno mišljenje na uvođenje parkirališne zone u Alfirevićevoj ulici.
Temeljem obavijesti građana i provedene rasprave, Vijeće Mjesnog odbora Volovčica jednoglasno donosi
Z a k lj u č a k   5.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog Holdinga d.o.o., Podružnica Zrinjevac zatraži žurno vračanje ukrasne žardinijere na izvornu lokaciju na uglu Zapoljske ulice i Ulice Hermana Dalmatina (slika 1.) te njezino ozelenjivanje.

Slika 1.
Slijedom saznanja da je za prvotno predloženu lokaciju plohe smanjenog režima košnje na k.č. 2682/1 k.o. Peščenica pokrenut postupak za povrat vlasništva i temeljem provedene rasprave, Vijeće Mjesnog odbora Volovčica jednoglasno donosi

Z a k lj u č a k   5.
o rješavanju komunalne problematike

Vijeće Mjesnog odbora Volovčica predlaže Vijeću Gradske četvrti Peščenica-Žitnjak 
- alternativnu lokaciju plohe smanjenog režima košnje na livadi na sjevernoj strani čestice k.č.2687/1, k.o. Peščenica, posjedovni list 3345, nositelj prava Grad Zagreb, iznad parka za pse, pored križanja kolarove ulice i Borongajske ceste.
AD4) Razno
Predsjednica je izvijestila vijećnike o izvršenom iscrtavanju oznake zabranjeno parkiranje (sukladno čl. 64. Pravilnika o prometnim znakovima, signalizaciji i opremi na cestama) ispred ulaza u zgrade i kolnog ulaza u dvorište zgrada na adresi Borongajska cesta 52 i 54 (k.č. 4322/2 k.o. Peščenica).
Predsjednica je izvijestila vijećnike o radnjama koje je Područni odsjek Peščenica – Žitnjak poduzeo u svezi postavljanja privremene zaštitne uz nogostup na Ivanićgradskoj ulici  ispred uglovnice na adresi Turopoljska ulica 46.
Predsjednica je izvijestila vijećnike o provedenom obilasku MS Volovčica za lokacije polupodzemnih spremnika za reciklažni materijal (plastika, papir, staklo).
Predsjednica i potpredsjednik su izvijestili vijećnike o održanom sastanku s ravnateljem OŠ Petra Preradovića.
[bookmark: _GoBack]Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 20.03.2024. godine s početkom u 18:00 sati.
Dovršeno u 19:00 sati.
Zapisnik vodila:
Iva Jelačić
KLASA: 024-08/24-003/420
URBROJ: 251-13-11-11/008-24-3 
Zagreb, 21. veljače 2024.
Predsjednica
Vijeća Mjesnog odbora Volovčica

